**Edustaja-aloite 2/2016**

Asianumero KK2016-00026

Kirkolliskokoukselle

**KIRKON VIRKAAN VALMISTUVILTA EDELLYTETTÄVÄ**

**MISSIOLOGIAN TUNTEMUS**

Taustaa:

Muun muassa Kirkon lähetystyön keskuksen taholta on viime aikoina kiinnitetty huomiota siihen, että kirkon pappisvirkaan voi pätevöityä ilman minkäänlaisia missiologian opintoja. Sama koskee kirkon nuorisotyönohjaajan virkaan pätevöityviä. Tästä johtuen kirkossa on viroissa pappeja ja nuorisotyönohjaajia, joille lähetystyön kysymykset ovat varsin vieraita, vaikka lähetystyö on kirkon perustehtävä. Pastoraalikoulutukseen kuuluu viiden opintopisteen jakso *Diakonia, missio ja globaali vastuu*, mikä ei kuitenkaan ratkaise ongelmaa, koska pastoraalitutkinto suoritetaan yleensä vasta kun on jo oltu jonkin aikaa – ehkä vuosia – seurakuntavirassa, eivätkä kaikki välttämättä suorita pastoraalitutkintoa lainkaan. Nuorisotyönohjaajille vastaavaa jatkokoulutusta ei ole tarjolla.

Esitys:

Suomen ev.lut. kirkko ryhtyy sellaisiin toimenpiteisiin, että tulevaisuudessa jokaisella kirkon virassa toimivalla papilla ja nuorisotyönohjaajalla on perustiedot missiologiasta. Samoin kuin pappisvirkaan vihittäviltä edellytetään seurakuntaharjoittelun suorittamista, voitaisiin heiltä edellyttää myös määrätty määrä missiologian opintoja. Samaa edellytystä voisi soveltaa myös kirkon nuorisotyönohjaajan virkaan valmistuviin. Kirkko voisi vastata koulutuksesta joko itse tai yhteistyössä kouluttavien oppilaitosten tai kirkon lähetysjärjestöjen kanssa.

Ville Auvinen

Jouko Jääskeläinen

Erkki Koskenniemi

Riku Rinne

Sirkka-Liisa Myllylä

Pekka Simojoki

Niilo Räsänen

Göran Stenlund

Mikko Himanka

Pasi Palmu

Matti Salomäki

Marianna Parpala

Arto Antturi

Jouni Turtiainen

Elina Karttunen

Eeva-Riitta Hahtola

Leif Nummela

Annika Määttänen